ที่ มท ๐๘16.3/ว 393 กรมส่งเสริมการปกครองท้องถิ่น

 ถนนนครราชสีมา กทม. ๑๐๓๐๐

 มกราคม ๒๕64

เรื่อง ประกาศการคัดเลือกผู้บังคับบัญชาลูกเสือดีเด่น ประจำปี 2563

เรียน ผู้ว่าราชการจังหวัด ทุกจังหวัดตามบัญชีรายชื่อแนบท้าย)

อ้างถึง หนังสือกรมส่งเสริมการปกครองท้องถิ่น ที่ มท 0816.3/ว 783 ลงวันที่ 11 มีนาคม 2563

สิ่งที่ส่งมาด้วย 1. สำเนาหนังสือสำนักงานลูกเสือแห่งชาติ ที่ ศธ 5400/4659

 ลงวันที่ 17 พฤศจิกายน 2563 จำนวน ๑ ชุด

 ๒. ใบประกาศเกียรติคุณ จำนวน แผ่น

ตามที่กรมส่งเสริมการปกครองท้องถิ่น ได้ขอความร่วมมือจังหวัดพิจารณาคัดเลือกผู้บังคับบัญชาลูกเสือซึ่งมีผลงานด้านกิจการลูกเสือดีเด่น และสมควรเสนอชื่อเป็นผู้บังคับบัญชาลูกเสือดีเด่น ประจำปี 2563ตามหลักเกณฑ์การคัดเลือกผู้บังคับบัญชาลูกเสือดีเด่นที่สำนักงานลูกเสือแห่งชาติกำหนด จังหวัดละ 3 คน ประกอบด้วย ประเภทผู้บริหาร จำนวน 1 คน ให้คัดเลือกจากผู้บริหารสถานศึกษาสังกัดองค์กรปกครองส่วนท้องถิ่น ประเภทผู้สอน จำนวน 1 คน ให้คัดเลือกจากบุคลากรครูสังกัดองค์กรปกครองส่วนท้องถิ่น และประเภทผู้สนับสนุน จำนวน 1 คน ให้คัดเลือกจากผู้อำนวยการสำนักการศึกษา รองผู้อำนวยการสำนักการศึกษา ผู้อำนวยการ
กองการศึกษา หรือหัวหน้าฝ่ายกิจการโรงเรียน ความละเอียดแจ้งแล้ว นั้น

 บัดนี้ สำนักงานลูกเสือแห่งชาติได้มีประกาศสำนักงานลูกเสือแห่งชาติ เรื่อง การคัดเลือกผู้บังคับบัญชาลูกเสือดีเด่น ประจำปี 2563 เรียบร้อยแล้ว เพื่อเป็นขวัญกำลังใจแก่บุคลากรทางการลูกเสือ
ขององค์กรปกครองส่วนท้องถิ่นที่อุทิศตนปฏิบัติงานจนเป็นผลดีต่อกิจการลูกเสือ จึงขอความร่วมมือจังหวัด
ประชาสัมพันธ์ให้องค์กรปกครองส่วนท้องถิ่นทุกแห่งทราบ สำหรับจังหวัดที่มีบุคลากรทางการลูกเสือ
ได้รับการคัดเลือกเป็นผู้บังคับบัญชาลูกเสือดีเด่น ขอความอนุเคราะห์ประกอบพิธีมอบใบประกาศเกียรติคุณผู้บังคับบัญชาลูกเสือดีเด่น ประจำปี ๒๕๖๓ ตามความเหมาะสมต่อไป รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

ร.อสถ. ................................................

ผอ.กศ. ................................................

ผอ.กง.สศ. ….......................................

หน.ฝ. .................................................

จนท. ..................................................

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-9000 ต่อ 5312

โทรสาร 0-2240-9021-3 ต่อ 218

**บัญชีรายชื่อจังหวัดที่ได้รับการคัดเลือกลูกเสือ เนตรนารีที่ได้รับเข็มลูกเสือบำเพ็ญประโยชน์**

**ประจำปี 2563**

|  |  |
| --- | --- |
| **ลำดับ** | **จังหวัด** |
| 1 | ชัยภูมิ |
| 2 | ขอนแก่น |
| 3 | กระบี่ |
| 4 | เชียงราย |
| 5 | ชลบุรี |
| 6 | ศรีสะเกษ |
| 7 | สงขลา |
| 8 | สุราษฎร์ธานี |
| 9 | อุตรดิตถ์ |
| 10 | อุบลราชธานี |